RESOLUCIÓN do 10 de maio de 2016, da Dirección Xeral de Xuventude, Participación e Voluntariado, pola que se lles dá publicidade ás subvencións concedidas ao abeiro da Orde do 4 de xuño de 2015, pola que establecen as bases reguladoras do Programa de mobilidade transnacional xuvenil (Galeuropa) con cargo ao Programa operativo de emprego xuvenil, e se procede á súa convocatoria para o ano 2015.
Consellería de Política Social — III. Outras disposicións — 22/06/2016

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 19.2 da Orde do 4 de xuño de 2015, pola que establecen as bases reguladoras do Programa de mobilidade transnacional xuvenil (Galeuropa) con cargo ao Programa operativo de emprego xuvenil, e se procede á súa convocatoria para o ano 2015, resólvese proceder á publicación das subvencións concedidas que se indican no anexo desta resolución.
Obxecto:
Establecer as bases reguladoras que rexerán os procedementos de concesión de axudas para proxectos de mobilidade transnacional dirixido a mozos e mozas menores de 25 anos, ou menores de 30 se teñen un grao de discapacidade igual ou superior ao 33 %, para a realización de prácticas formativas non remuneradas en entidades/empresas públicas ou privadas de países europeos, e proceder á súa convocatoria para o ano 2015, con cargo ao Programa operativo de emprego xuvenil.
Finalidade:
Reforzar a empregabilidade e as competencias profesionais dos/das mozos/as non ocupados/as e non integrados/as nos sistemas de educación ou formación, contribuíndo á mellora da súa formación mediante a adquisición de experiencia profesional para a súa incorporación ao mercado de traballo, ao tempo que se apoia a adquisición de competencias en idiomas estranxeiros.
Estas axudas outorgaranse en réxime de concorrencia competitiva e de acordo cos principios de publicidade, transparencia, igualdade e non discriminación.
Beneficiarios/as:
As persoas e entidades beneficiarias desta axuda varían en función do procedemento de que se trate:
BS324A. Mozos e mozas individualmente.
BS324B. Entidades sen ánimo de lucro, con sede permanente ou domicilio social en Galicia, que desenvolvan actividades no eido da xuventude.
BS324C. Concellos, agrupacións de concellos ou mancomunidades da Comunidade Autónoma de Galicia validamente constituídas, así como as entidades resultantes da fusión de municipios a que se refire a Lei 5/1997, do 22 de xullo, de Administración local de Galicia.
Destinatarios da mobilidade transnacional xuvenil:
Mozos e mozas inscritos no ficheiro do Sistema nacional de garantía xuvenil no ámbito da comunidade autónoma de Galicia.
Norma reguladora: Orde do 4 de xuño de 2015, pola que establecen as bases reguladoras do Programa de mobilidade transnacional xuvenil (Galeuropa) con cargo ao Programa operativo de emprego xuvenil, e se procede á súa convocatoria para o ano 2015 (
Diario Oficial de Galicia
número 111, do 15 de xuño).
Financiamento e aplicación orzamentaria:
Estas axudas están cofinanciadas pola Iniciativa de emprego xuvenil e polo Fondo Social Europeo nunha porcentaxe do 91,89 %.
A distribución inicial de créditos fíxase do seguinte xeito:
BS324A: 444.895,19 € con cargo á aplicación 11.06.313A.480.0.
BS324B: 346.794,08 € con cargo á aplicación 11.06.313A.481.0.
BS324C: 208.076,45 € con cargo á aplicación 11.06.313A.460.0.
Conforme o establecido no artigo 28.3, que recolle a posibilidade de reasignar créditos no caso de que se produzan remanentes nalgunha das aplicacións, coas contías sobrantes nos procedementos BS324A e BS324C, fixéronse dúas ampliacións de crédito no procedemento BS324B (aplicación 111.06.313A.481.0), resultando un total de crédito de 633.191,44 €.
Santiago de Compostela, 10 de maio de 2016
A) Procedemento BS324A: 444.895,19 €
Aplicación 11.06.313A.480.0
B) Procedemento BS324B: 633.191,44 €
Aplicación 11.06.313A.481.0
C) Procedemento BS324C: 208.076,45 €
Aplicación 11.06.313A.460.0